Diari Oficial de la Generalitat Valenciana


Sumari del DOGV 3748, del 12-05-2000 (2000/3100)

ACORD de 3 de febrer de 2000, de la Comissió Territorial d'Urbanisme d'Alacant, relatiu a la rectificació d'un error material del Pla General de Petrer en l'avinguda d'Elda número 3.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3748

Data del DOGV
:   12-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3100


Data del document
:   03-02-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Petrer
    * pla d'urbanisme

ACORD de 3 de febrer de 2000, de la Comissió Territorial d'Urbanisme d'Alacant, relatiu a la rectificació d'un error material del Pla General de Petrer en l'avinguda d'Elda número 3. [2000/M3100]
  
Vist l'expedient de referència i d'acord amb els antecedents i consideracions següents:
  
Antecedents de fet
  
Primer. El projecte es remet a la conselleria competent en urbanisme, de conformitat amb el que estableix l'article 105.2 de la Llei de 26 de novembre, de Règim Jurídic de les Administracions Públiques i del Procediment Administratiu Comú, segons acord adoptat pel ple municipal en sessió de 26 de maig de 1999.
  
Segon. La documentació està integrada pel pla, en triplicat exemplar, que conté la rectificació de l'error material patit, i la justificació de la proposta es troba en el mateix acord municipal referit en l'antecedent anterior.
  
Tercer. L'objecte d'aquest expedient és la correcció de les altures màximes permeses en la parcel·la ubicada en l'avinguda d'Elda número 3 del municipi, en la qual es situà amb anterioritat el local destinat a cinematògraf denominat Cine Aguado, i passa de IV a V plantes.
  
L'error patit es justifica en l'estimació de l'al·legació formulada per les actuals propietàries de la finca, les senyores M. Gracia i Ana Aguado Martínez en el termini d'informació pública del Pla General, en virtut de l'acord d'aprovació provisional d'aquest. Aquesta al·legació motivà la subscripció d'un conveni urbanístic entre l'ajuntament i les propietàries, que fou aprovat pel ple municipal en la mateixa data, i sotmés a informació pública per termini de 15 dies sense que es formulara cap al·legació.
  
En el referit conveni es recull una altura de V, i no la de IV que per error es dibuixà en el pla d'altures per a la finca que ens ocupa.
  
Consideracions tecnicojurídiques
  
Primera. La tramitació efectuada per l'ajuntament conforme amb el que estableix l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú ha sigut correcta, atés que la proposta plantejada es considera que constitueix una mera rectificació d'error.
  
Segona. La documentació aportada s'estima completa.
  
Tercera. La proposta presentada es considera justificada d'acord amb l'error produït en dibuixar les altures en el pla d'ordenació detallada número 3, full número 1.1 en la finca situada en el número 3 de l'avinguda d'Elda del municipi de Petrer.
  
Quarta. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'adopció d'aquest acord a l'empara dels articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i articles 9 i 10 del Reglament dels Òrgans Urbanístics de la Generalitat Valenciana aprovat pel Decret 77/1996, de 16 d'abril, del Consell de la Generalitat Valenciana.
  
Vistos els preceptes legals esmentats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i altres disposicions de general i pertinent aplicació, la Comissió Territorial d'Urbanisme, acorda:
  
Primer
  
Aprovar definitivament la rectificació d'error del Pla General de Petrer en l'avinguda d'Elda número 3
  
Segon
  
Publicar íntegrament aquest acord aprovatori en el Diari Oficial de la Generalitat Valenciana a efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en no tenir el document normes urbanístiques.
  
Contra aquest acord, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.